Un nou pas spre "rusificarea" teritoriilor ucrainene ocupate. Putin dă un nou decret.
Putin a semnat miercuri un decret care simplifică procesul de obţinere a cetăţeniei şi a paşapoartelor ruseşti pentru locuitorii din regiunile ucrainene Kherson şi Zaporizhzhia. Decretul marchează un nou pas spre "rusificarea" celor două regiuni, unde războiul din Ucraina a permis Moscovei să stabilească o punte terestră continuă care leagă Rusia de peninsula Crimeea. Măsura lui Putin extinde un sistem disponibil pentru locuitorii din zonele controlate de separatiştii susţinuţi de Rusia în regiunile ucrainene Doneţk şi Luhansk.
Preşedintele Vladimir Putin a semnat miercuri un decret care simplifică procesul de obţinere a cetăţeniei şi a paşapoartelor ruseşti pentru locuitorii din regiunile ucrainene Kherson şi Zaporizhzhia, ocupate de Rusia.Decretul marchează un nou pas spre "rusificarea" celor două regiuni, unde războiul din Ucraina a permis Moscovei să stabilească o punte terestră continuă care leagă Rusia de peninsula Crimeea, pe care a ocupat-o în 2014, relatează Reuters.Măsura lui Putin extinde un sistem disponibil pentru locuitorii din zonele controlate de separatiştii susţinuţi de Rusia în regiunile ucrainene Doneţk şi Luhansk, unde Moscova a emis aproximativ 800.000 de paşapoarte începând din 2019.Rusia a revendicat la jumătatea lunii martie controlul deplin al regiunii Kherson, la nord de Crimeea, şi deţine părţi din regiunea Zaporizhzhia, la nord-est.În Kherson, guvernatorul ucrainean a fost destituit, iar administraţia militar-civilă a declarat la începutul acestei luni că intenţionează să-i ceară lui Putin să o includă în Rusia până la sfârşitul anului 2022. Ucraina s-a angajat să recupereze toate teritoriile ocupate de Rusia.